Viborger Samler, 1847-01-30
Helsingør, den 25de Jan. Et betydeligt Antal af Vælgere og Jkke=Vælgere havde forsamlet sig igaar Eftermiddags til det berammede Prøvevalg paa en Stænderdeputeret for Helsingør. – Efterat Formanden for Borgerrepræsentationen, Mægler Meyer, havde aabnet Forhandlingerne, og Rector Simmesen efter Opfordring havde overtaget Dirigentfunctionen, holdtes flere Foredrag og Discussioner, i hvilke de tvende tilstedeværende Valgcandidater, Skibsclarerer Kirk og Procurator Jespersen, samt Skibsclarererne K. Gad, Thune og H. Borries deeltoge, og under hvilke Sidstnævnte slutteligen ogsaa stillede sig som Candidat. - Man skred derpaa til Afstemning, hvortil kuns Vælgerne, ialt 66, admitteredes, og som afgaves mundtligt (28 St.), deels skriftligt (38 St.) - Udfaldet af samme var følgende: Skibsel. Kirck 47 St., Proc. Jespersen 28, Skibscl. H. Borries 20 og Etatsraad Stenfeldt 17 St., Helsingørs forrige Suppleant. Kammerr. Schmidt, Skibsclarererne K. Gad og Thune, samt Major og Skibsclarerer Gradman erklærede, da ved den mundtlige Stemmegivning Stemmer faldt paa dem, at de ikke kunde modtage nogetsomhelst Valg. – J Besvarelsen af den til Procurator Jespersen skete Opfordring om, at udtale sig om vore politiske Forhold, yttrede han: "at Stænderanordningen udtrykkeligt bod enhver Deputeret i sin Virksomhed som saadan alene at rette sig efter sin samvittighedsfulde Overbeviisning om, hvad der kan fremme det almindelige Vel, og forbød ham at lade sig binde ved nogen Jnstrux af sine Vælgere. Han agtede derfor heller ikke, for det Tilfælde at han skulde blive valgt, at lade sig binde ved nogen saadan Jnstrux, hverken directe eller indirecte; og det forekom ham dog, at man paa en Maade ønskede at binde ham ved at fordre en bestemt Erklæring af ham om vore politiske Forhold. J et Land, hvor Stænderne ere lovgivende, fandt han det meget rimeligt, at vælgerne fordrede bestemte Erklæringer af Valgcandidaterne om, hvorledes de vilde stemme over Sager af særdeles Vigtighed, der skulde afgjøres i den forestaaende Session; men hvor Talen var om raadgivende Stænder, fandt han, at Sagen stillede sig ganske anderledes; Kongen var der den ene afgjørende; og det var overhovedet ikke engang altid muligt forud at sige, hvortil man vilde raade, thi det kom ofte aldeles an paa, hvorledes og under hvilke Omstændigheder Sagen forelaae. – At man iøvrigt ved Valget af en Deputeret til raadgivende Stænder ønskede at kjende den, man gav sin Stemme, fandt han naturligt; men han antog, at de fleste Valgdistricter heri Landet, og navnlig Kjøbstædernes, ikke vare større, end at de fleste vælgere og Valgbare saa temmeligt kjendte hverandre og deres politiske Anskuelser; og den Valgandidat, som ikke saaledes var kjendt, maatte naturlig finde sig i, at de, der ikke troede tilstrækkeligt at kjende ham, ikke gave ham deres Stemme. – Saavidt ham bekjendt, havde man heller ikke ved noget tidligere Valg opstillet en saadan bestemt Fordring til Valgandidaterne som her. Han fandt sig derfor saameget mindre opfordret til at efterkomme den til ham skeete Opfordring, som det, hvis han efterkom den, endog kunde faae Udseende af, at han i en særdeles høi Grad interesserede sig for sit eget Valg og gjorde Alt for at blive valgt. Han troede imidlertid paa ingen Maade, saa høit om sin egen Dygtighed, at han skulde ansee sit Valg for det bedste, der kunde træffes; heller ikke var Lysten til at gaae til Roeskilde, hvilket for ham vilde være forbundet med betydelige pecuniaire Opoffrelser, saa stor hos ham, at han for at blive valgt skulde foretage Noget, som hans Overbeviisning sagde ham, at en Valgeandidat ikke burde gjøre. Han kunde derfor ikke besvare den skeete Opfordring paa anden Maade; han ønskede fremfor Alt, at Helsingør maatte træffe et heldigt Valg, som han ansaae for at være af yderste Viig tighed for dens Vel og Vee; han havde stillet sig som Valg candidat i den Tanke, at han ikke var aldeles uskikket til at repræsentere Byen i Roeskilde; han indrømmede imidlertid, at han maaskee deri kunde tage Feil, og overlod nu til Vælgerne at afgjøre, om han skulde vise dette."